text: Kronprinsen vil se Esbjerg mod Salzburg
  16 september 2013 kl. 08.36
  Kronprins Frederik har sikret sig en plads i VIP-logen, når Esbjerg fB møder FC Salzburg i Europa League om godt to uger.
  - Vi er stolte og beærede over, at Hans Kongelige Højhed Kronprinsen vil overvære den internationale kamp, som vi alle ser frem til med stor glæde og spænding. Den kongelige tilstedeværelse vil kaste glans over en begivenhed, som vi på forhånd mærker betydelig interesse for, siger EfB?s adm. direktør, Søren Poulsen.
  Kronprins Frederik ankommer et par timer før kampen og deltager i et VIP-arrangement op til kampstart, som er kl. 21.05.
  Esbjerg har allerede solgt over 20.000 billetter til de tre hjemmekampe i den europæiske turnering. Kampen mod det østrigske hold er den første af de tre.
  